Nærfelt og fjernfelt

Nærfelt og fjernfelt eller nærfeltet og fjernfeltet er områder omkring en radioantenne - og bølgelængdemæssigt små elektriske komponenter - fx elektriske spoler (fx rammeantenne) og elektriske kondensatorer.  Nærfeltet kaldes også induktionsfeltet.

En radioantenne har to felter (og bølgelængdemæssigt små elektriske komponenter næsten kun induktionsfeltet):
 Induktionsfelt - findes næsten kun i nærfeltet. Udgøres af et vekslende elektrisk felt - og/eller et vekslende magnetisk felt.
 Radiobølgeudstråling - findes både i nærfeltet og fjernfeltet - elektromagnetisk stråling.

Det ikke-strålende 'nærfelt' dominerer tæt på radioantennen (bølgelængdemæssigt; < bølgelængde / (2 x pi) ca.= bølgelængde x 0,159), mens elektromagnetisk stråling 'fjernfelt' opførsel dominerer ved større afstande fra radioantennen.

Ophavet til nærfeltet og fjernfeltet er accelereret og decelereret elektrisk ladning.

Fjernfeltet som funktion af afstanden
Fjernfeltets E (elektrisk) og B (magnetisk) felters styrke falder omvendt proportionalt med afstanden r fra kilden, resulterende i at den elektromagnetiske strålings effekts intensitet falder med 1/r^2.

Nærfeltet som funktion af afstanden

Det hurtige fald i nærfeltets effekts intensitet, er årsagen til at effekter grundet nærfeltet, stort set er forsvundet nogle få bølgelængder fra radioantennen.

Elektrisk dipol

En elektrisk dipols nærfelts E og B styrker falder meget hurtigere med afstanden r: Resulterende i at nærfeltets effekts intensitet falder med henholdsvis 1/r^6 og 1/r^4.

Magnetisk dipol

En magnetisk dipols nærfelts E og B styrker falder meget hurtigere med afstanden r: Resulterende i at nærfeltets effekts intensitet falder med henholdsvis 1/r^4 og 1/r^6.

Eksempler på fjernfeltsteknologi
Eksempler på transducere, der sidder i teknologi, udstyr og dyr, som benytter fjernfelter (elektromagnetisk stråling):

Til at udsende og/eller modtage radiobølger
 Radioantenner

Til at modtage elektromagnetisk stråling
 Øjne - til fx synligt lys; nogle øjne kan også se noget infrarødt lys (nogle fisk (fx guldfisk, laks, piratfisk), nogle insekter) og noget UV-stråling (nogle flagermus, bier, fisk og fugle).
 Fotocelle - til fx noget infrarødt lys, synligt lys og UV-stråling
 Kamera - til fx noget infrarødt lys, synligt lys og UV-stråling
 Billedsensor - til fx noget infrarødt lys, synligt lys og UV-stråling
 Stjernekamera
 Fotodiode - til fx noget infrarødt lys og synligt lys
 Solcelle - til fx noget infrarødt lys og synligt lys
 Geiger-Müller-rør - til fx gammastråling

Til at udsende elektromagnetisk stråling
 Glødelampe - til fx synligt lys
 Lysdiode - til fx noget infrarødt lys, synligt lys, noget UV-stråling
 Gasudladningsrør - til fx noget infrarødt lys, synligt lys, noget UV-stråling
 Lysstofrør - til synligt lys
 Plasmaskærm - til synligt lys
 Billedrør - til synligt lys
 Lysdiode-bagbelyst LCD-skærm - til synligt lys
 Røntgenrør - til røntgenstråling

Eksempler på nærfeltsteknologi
Eksempler på transducere, der sidder i teknologi og udstyr, som benytter vekslende eller varierende nærfelter - eller afskærmer for disse:

Benytter elektromagnetisk induktion
 Transformator
 To eller flere koblede elektriske svingningskredse
 Dykmeter
 Nærfeltskommunikation - fx trådløse betalingskort og baliser.
 Æterofon; theremin - instrumentet spilles, ved at musikerens hænder forandrer position i forhold til to faste elektroder koblet til elektriske svingningskredse
 Metaldetektor
 Elektrodynamisk motor
 Elektrodynamisk generator
 Dynamisk mikrofon
 Elektrodynamisk højtaler

Benytter elektrostatisk induktion
 Elektrostatisk generator
 Wimshurst-generator
 Kelvingenerator
 Elektrofor
 Kondensatormikrofon
 Elektrostatisk motor
 Elektrohydrodynamisk-lifter
 Elektrostatisk ion-motor
 Elektrostatisk højtaler
 Visse berøringsknapper
 Visse berøringsfølsomme skærme
 Visse trådløse fugtsensorer

Afskærmning mod elektromagnetisk induktion og elektrostatisk induktion
 En toledet elektrisk transmissionslinje er typisk udformet så nærfeltet dæmpes endnu mere end om elektriske ledninger. Balancerede transmissionslinjer er fx typisk snoede - og ubalancerede transmissionslinjers ene leder omslutter helt den anden leder (koaksialkabel).
 Faradaybur

Kilder/referencer

Radioantenner
Radioteknik
Nærfeltskommunikation